Ravshan Ermatov Saudiya Arabistoni – Avstraliya o`yinini boshqaradi

Jahon chempionati-2018 saralashining uchinchi bosqichi, “V” guruhi bahslari doirasidagi Saudiya Arabistoni – Avstraliya uchrashuvini o`zbekistonlik hakamlar brigadasi boshqarib boradi.
O`FF matbuot xizmatining ma`lum qilishicha, 6 oktyabr kuni Jidda shahrida bo`lib o`tadigan uchrashuvga bosh hakam sifatida FIFA hakami – Ravshan Ermatov tayinlangan. Ermatovga bu o`yinni boshqarishda qanotlarda Abduhamidullo Rasulov hamda Jahongir Saidov yordam berishadi. To`rtinchi hakam sifatida esa Sherzod Qosimov ishlaydi.
Uchrashuv nazoratchisi – qatarlik Safar Tolib Ballan bo`lsa, komissar – xitoylik Tu Xiliang.